Айаҕы ииттинии

Айаҕы ииттинии () диэн Keystone Studios кылгас саҥата суох киинэтэ. Чарли Чаплин бастакы сүрүн оруоллаах киинэтэ. Режиссер Хенри Лерман. Лерман бу киинэҕэ эбиитин сценарист уонна иккис сүрүн оруолу оонньооччу. Премьерата 1914 сыл олунньу 2 күнэ.

 Сүжета 
Джонни биир кыыска бэлэх ылаары репортер доҕоруттан харчы иэстиир. Доҕоро ол кыыһы эмиэ сөбүлүүр эбит. Джонни хаһыат редакциятыгар репортер үлэлэниэн баҕарар. Репортер доҕоро массыына саахалга түбэһэрин көрөн ону хаартыскаҕа түһэрэр. Джонни доҕорун фотокамератын уоран ылан саахал хаартыскаларын редакцияҕа атыылыы сатыыр. Мантан сылтаан айдаан бөҕө тахсар.

 Оруолларга 
 Чарли Чаплин — Джонни (Түөкүн)
 Хенри Лерман — Репортер
 Вирджиния Көртли — Кыыс
 Элис Девенпорт — Кыыс ийэтэ
 Минта Дөрфи — Дьахтар
 Честер Конклин — Полицейскай / Хаамаайы
 Чарльз Инсли — Редактор

 Сигэлэр 
 Making a Living (1914) - Charlie Chaplin | Película completa

Категория:киинэлэр
Категория:1914 сыл киинэлэрэ
Категория:АХШ киинэлэрэ
Категория:саҥата суох киинэлэр
Категория:Хенри Лерман киинэлэрэ